Beikn en dinne gezoajde busschn van Kamtsjatka en de Koerieln

De beikn en dinne gezoajde busschn van Kamtsjatka en de Koerieln, geleegn ip 't Kamtsjatka-Schiereiland en ip de Koerieln zyn 'n ekostreeke uut d' ekozôone Palaearctis vôgnst de Weirld Nateur-Stichtienge (WWF)   Ecoregion PA0603 : Kamchatka-Kurile meadows and sparse forests (WWF).  Ecoregion PA0603 : Kamchatka-Kurile meadows and sparse forests  (Nationalgeographic).  Ecoregion PA0603 : Kamchatka-Kurile meadows and sparse forests  (WWF).. Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 14 633 432 êktoarn  Ecoregion PA0603 : Kamchatka-Kurile meadows and sparse forests (Globalspecies).. Vo de grôote ekoloogiesche rykdom is d' ekostreeke e dêel van de Global 200-streeke de "Tajga en beikn van Kamtsjatka"  Nr 85 : Kamchatka Taiga & Grasslands - A Global ecoregion..

Beschryvienge
Die ekostreeke omvat de lêegr geleegn dêeln van Kamtsjatka, de Koerieln mêt uutzoendrienge van de mêest zuudlikke eilandn, en de Kommander-Eilandn. D' ekostreeke êt  e styf nat kliemoat en dr zyn veele klêene rieviere-systêemn, laguunn en moerassn. 

Plantn-weirld
De kustgebiedn zyn mêesta bedekt mê gemienglde busschn van Erman-berke (Betula ermanii), dahoeriesche lorke (Larix gmelinii), wilge en elze. Mo die zôones omvattn ook kreupl-busschn, beikn, moerasbusschn, en zeifs toendra. Dr bestoan busschn van Siebeeriesche dwergpynboom (Pinus pumila) en van Kamtsjatka-lorke (Larix kamtscatica), gemiengld mê roatlpopliere (Populus tremula), en Jezo-sparre (Picea jezoensis).
De verre in d' oseoane geleegn Kommander-Eilandn zyn bezet mêt ooge geleegn toendra-beikn en klêene bustjes.

Bêestn-weirld
Kamtsjatka êrbergt de grotste populoasje in de weirld van bruune beir (Ursus arctos) --geschat ip 20 000--in de weirld. Doaby zyn dr in die ekostreeke ook grysde wolvn (Canis lupus), eelandn (Alces alces), veelvroatn (Gulo gulo), en êekhôorns. De veele rieviern van 't schiereiland telln 't mêeste en geeneetiesch de mêest verscheidn zoalm-populoasjes in de weirld. Rôo zoalm (Oncorhynchus nerka), tsjum-zoalm (Oncorhynchus keta), koho-zoalm (Oncorhynchus kisutch), tsjienook-zoalm (Oncorhynchus tshawytscha), Japansche zoalm (Oncorhynchus masou), en reegnbooge-forêllesôortn kunn ier allemalle gevoenn wordn. De reegnbooge-forêlln zyn d' êenigte echt wilde populoasje die oovrbluuft in de weirld. Ip de Kommander-Eilandn istr ook oovrevloedig leevn : ip die eilandn zyn dr verschillnde groepn van Steller-zêelêew (Eumetopias jubatus) en nôordlikke zêebeir (Callorhinus ursinus); bykans 60 sôortn veugls broenn ier, woaroendre geôornde poapegoajduukr (Fratercula corniculata), zêekoete (Uria aalge), rôodmaskre-butstekkre (Phalacrocorax urile), en rôodpôot-drietêenmêewe. Karaginsky-Eiland is bekend vo arlekynoande (Histrionicus histrionicus), die doa êen van de grotste broedkoloonjes êt in 't Russiesche Verre Ôostn.

Bedreigiengn en beschermienge
Da gebied os nog oltyd betrekklik oengerept, deurda 't styf ofgezoenderd ligt. Mo strôopn en oovrebevisschn van zoalm en reegnbooge-forêlln zyn grôote bedreigiengn vo 't vôort oovrleevn van die populoasjes en bêestn die ofangn van undre vo voedslbronne, lik bruune beirn. Verkêerd vis-behêer, woavan datr veele zêeveugls en zêezoogbêestn ofangn, is 'n andere kwestje. E toenoame van mynbow en goaze-uutboatienge is ook e toekomstige bedreigienge.

Zied ook noa

Eksterne koppliengn
 Volcanoes of Kamchatka, Russian Federation (The Encyclopedia of Earth).
 Bus-vegetoasje van nôordôostlik Oazje.

Verwyziengn
<references>

Categorie:Rusland
Categorie:Boreoale busschn